nb en en en fr de da id da nb da en da da da da da da en en
Hamids start - Hattrick og over 200 point - Svanholm Cricketklub
Mandag d. 26. april 2010 kl. 23:40 af Henrik Pfaff
Belønningen for at træne hele vinteren - noget i retning af 4-5 gange ugentlig fik Hamid Shah i denne sæsonstart. I løbet af sæsonens to første weekender har han scoret sammenlagt 253 point på fire halvlege for et fald, hvilket så skændigt betyder, at han som 17 årig har passeret de totaler på vores mammutstatisk som Allan Maigård og Søren Nissen har været et helt liv om at producere.
Nu om stunder kan man følge 1. holdets kampe bold for bold på DCF`s nye livescore system, så det kan naturligvis ikke være nogen overraskelse for vore læsere, at l. holdet slog Albertslund i pokalturneringens 8. del finale, hvor vi startede med 213 for 7. Hamid scorede 93, mens vores nye mand Ali Ahmed igen producerede en god åbning og lavede 51. Albertslund producerede 112 inkl. deres forskud på 20. Det var glædeligt at se, at Sair Anjum, der sidste år ofte ikke levede op til forhåbningerne, havde et godt åbningsspell med 1/12 på 8 overe. Vores spillende træner Brett Mulder tog 3 for 5 gærder til sidst.
Fredag Store Bededag spiller holdet kvartfinale ude mod Ishøj, der har slået både KB og Nørrebro ud. 2. holdet får sæsonpremiere i en 20/20 kamp hjemme samme dag og 1. holdet spiller søndag i elitedivisionen hjemme mod Nørrebro.
Juniorerne spillede lørdag ude mod deres store rivaler fra Ishøj. Her debuterede lilleputten Mads Henriksen efter et sidste minutsafbud med maner.
Han fik overrakt bolden som åbningskaster og fjernede begge Ishøjs åbnere og endte med 2/14 på 3 overe Der blev i det hele taget kastet rimeligt, selvom 13 udenom ikke er tilfredsstillende.
Hvem løb med kastepalmerne: Surprise - surprise Hamid Shah, der endte med 5 gærder for 20 - herimellem et hattrick. Ishøj ude for 104 - vi 105/2 (Hamid Shah 50x, Khizar Javaid 32x)